Author: dvelkovska

Број 11/2015

KUVENDI I REPUBLIKËS SË MAQEDONISË
BE QENDRA E KUVENDIT

BE LAJME maj 2015
EUC-numër 11/2015

PARASHIKIMI EKONOMIK I PRANVERËS PËR VITIN 2015

Përmbajtja e lajmeve:

Parashikimi ekonomik i pranverës 2015	1
Në fokusin e Parlamentit Evropian	2
Ndarja e Çmimit “Karlo i Madh”	3
9 maj-Dita e Evropës	3
Zgjedhjet në Britaninë e Madhe	4
Raporti për zbatimin e Konventës për të drejtat fondamentale në BE	5
Reforma e Gjykatës Evropiane të Drejtësisë	5
Iniciativat për vendosjen e Tregut Digjital Unik të Evropës	6
“Lorenco Natali”-çmimi për medie për vitin 2015	6
Marrëveshja ndërmjet BE-së dhe Zvicrës-fund për llogarite e fshehta bankare	7
Çmimi evropian për trashëgimi kulturore 2015	7
Mbledhja e Komitetit Parlamentar të IEQ-së	8
Takimi i bashkëkryetarëve të KPP-RM dhe BE	9
Dita e financimit klimatik 2015	9
Kalendari i BE-së / qershor 2015	9

Komisioni Evropian më 5 maj të këtij viti e prezantoi parashikimin ekonomik të pranverës. Në vitin 2015 pritet rritja e BPV-së reale për 1,8% në BE dhe 1,5% në eurozonë, që paraqet vetëm 0,1 dhe 0,2% më lartë se ajo që është projektuar para 3 muajsh.
Për vitin 2016 parashihet rritje prej 2,1% në BE dhe 1,9% në eurozonë.
Faktori kryesor për rritjen e BPV-së është kërkesa vendore me rritjen e pritur të konsumimit personal në vitin 2015 dhe forcimin e investimeve në vitin 2016.
Politika ekonomike në BE mbahet, rritja globale është stabile, çmimi i naftës mbetet relativisht i ulët, vazhdoi depreciacioni i euros. Nga aspekti monetar, lehtësimi kuantitativ nga Banka Qendrore Evropiane dukshëm ndikoi në tregjet financiare dhe kontribuoi për zvogëlimin e shkallëve kamatare dhe përmirësimin e pritur të kushteve kreditore. Duke pasur parasysh faktin se qasja e përgjithshme e politikës fiskale në BE është neutrale, rritja mbështetet.
Zbatimi i reformave strukturore dhe plani investues për Evropën duhet të fillojë të japë rezultate. Rritja ekonomike në vendet-anëtare nuk është e njëjtë, pritet të ndjehen ndikimet e volitshme.
Inflacioni gjatë gjysmës së parë të vitit 2015 pritet të jetë afër zeros, kryesisht për shkak të rënies së çmimeve të energjensave. Pritet rritja e shkallës vjetore të inflacionit në BE dhe në eurozonë prej 0,1% në këtë vit dhe 1,5% në vitin 2016.
Tregu i punës ngadalë rimëkëmbet. Aktiviteti i fortë ekonomik ka efekt pozitiv në rritjen e punësimeve, kurse shkalla e papunësisë edhe pse në trend të rënies edhe më tutje mbetet e lartë. Këtë vit shkalla e papunësisë pritet të zvogëlohet në 9,6% në BE dhe deri në 11.0% në eurozonë, kur përmirësimi i tregut të punës do të zgjerohet në të gjitha sektorët. Në vitin 2016 pritet kjo të zvogëlohet në 9,2% në BE dhe 10,5% në eurozonë.
Vazhdon zvogëlimi i deficiteve buxhetore. Pritet borxhi publik në BE në lidhje me BPV-në të zvogëlohet prej 2,9% në vitin 2014 deri në 2,5% në vitin 2015 dhe deri në 2,0% në vitin 2016. Rreziqet lidhur me perspektivat ekonomike, në përgjithësi janë të balancuara.
Niveli i pasigurisë në aspekt të situatës ekonomike edhe më tutje mbetet i lartë.
Sipas të dhënave të publikuara në parashikimin ekonomik të pranverës, Republika e Maqedonisë këtë vit dhe vitin e ardhshëm do të ketë rritje më të madhe ekonomike në Evropë. Maqedonia pritet të ketë rritje të BPV-së prej 3,8% në vitin 2015 dhe 3,9% në vitin 2016, me çka është në vendin e parë në tërë kontinentin. Deficiti buxhetor i Maqedonisë pritet të bie në 3,8% për këtë vit dhe në 3,6% në vitin 2016, që është në kornizat e mesatares evropiane. Borxhi publik pritet të vazhdojë të rritet deri në 29.1% për vitin 2015, që është larg minimumit evropian të vendosur në 60% të BPV-së.
http://ec.europa.eu/economy_finance/eu/forecasts/2015_spring_forecast_en.htm

Faqe #

KUVENDI I REPUBLIKËS SË MAQEDONISË
BE QENDRA E KUVENDIT

NË FOKUSIN E PARLAMENTIT EVROPIAN
Seanca plenare 18-21 maj 2015, Strasburg

«Bashkimi Evropian duhet vendosmërisht të veprojë për stabilizimin e situatës në Maqedoni, e cila ka perspektivë të qartë evropiane -
Alojz Peterle».

Parlamenti Evropian lejoi masa për futjen e sistemit të detyrueshëm të ndjekjes së origjinës së lëndëve të para që të parandalohet importi i "mineraleve kritike" me shitjen e të cilave financohen konfliktet e armatosura në Afrikë. Ari, kallaji, tantali dhe volframi janë minerale të domosdoshme për prodhimin e sendeve për përdorim të përditshëm, duke i përfshirë edhe telefonat celularë dhe kompjuterët. Këto minerale shpesh importohen nga Kongoja dhe zonat e liqeneve të mëdha ku ka konflikte të armatosura me qëllim të merret kontrolli mbi xeheroret. Me këtë masë do të përfshihen afër 800.000 kompani të BE-së që duhet të marrin certifikatë nga Bashkimi.
Eurodeputetët miratuan rezolutë me të cilën i thirrën vendet-anëtare të vazhdojnë me negociatat për rregullat e përbashkëta të reja për mungesën e lindjes, përkatësisht për së paku 20 javë mungesë.
Parlamenti debatoi për zgjidhjen e situatës së krizës me emigrantët e Mesdheut si dhe për propozimin e ri për rishpërndarjen e numrit të kërkuesve të azilit në mënyrë përkatëse në vendet-anëtare dhe për mjete më të mëdha për sigurimin e kufijve të jashtëm.
Në regjistrin qendror të vendeve-anëtare të BE-së duhet të regjistrohen pronarët e vërtetë të kompanive dhe kjo të hapet në shikim të pushteteve, si dhe të personaliteteve me "interes legjitim" siç janë gazetarët hulumtues. Qëllimi i kësaj marrëveshjeje ndërmjet Parlamentit dhe Këshillit është lufta për parandalimin e larjes së parave, mashtrimeve tatimore dhe financimit të terrorizmit.
Eurodeputetët debatuan për ndërprerjen e barrierave në ekonominë digjitale dhe krijimin e vlerave të reja përmes vendosjes së Tregut Digjital Unik.
Eurodeputetët miratuan rezolutë me të cilën thirrën që BE-ja të merr masa konkrete për parandalimin e zgjerimit të bakteres Xylella fastidiosa jashtë Italisë, e cila seriozisht i dëmton drunjtë e ullirit.
Aneli Jatenmaki (ALDE-Finlandë) u zgjodh nënkryetare e re e Parlamentit Evropian, pas largimit të Oli Renit në parlamentin e Finlandës.

Debati për Republikën e Maqedonisë
Eurodeputetët debatuan për krizën politike në Republikën e Maqedonisë, me përfaqësuesen e lartë të BE-së, Federika Mogerini. Sipas eurodeputetit nga Sllovenia, Alojz Peterle, bashkëkryesues i Komitetit të Përzier Parlamentar BE-RM "Bashkimi Evropian duhet vendosmërisht të veprojë për stabilizimin e situatës në Maqedoni e cila ka perspektivë të qartë evropiane. Llojllojshmëria etnike dhe fetare, e tanishmja post-totalitare dhe e pas luftës e Ballkanit nuk duhet të nënçmohet. Iniciativa është t’u qaset liderëve politikë kryesorë në vend se si do të negociojnë, që është shenjë e mirë për angazhimet se si do të parandalohet eskalimi i krizës. Vendi realizoi një përparim shembullor. Komisioni Evropian dhe Parlamenti Evropian rekomanduan një fillim të negociatave nëntë herë të njëpasnjëshme. Në interes të BE-së është të mbahet perspektiva evropiane e vendit nga Ballkani. Në rastin me Maqedoninë, më mirë problemet bilaterale të zgjidhen gjatë negociatave aderuese, sepse pritja nuk ka fuqi të njëjtë transformuese që është e nevojshme për integrim".
http://www.europarl.europa.eu/news/en/news

Numër 11/2015

Faqe #

NDARJA E ÇMIMIT NDËRKOMBËTAR "KARLO I MADH"

Më 14 maj të këtij viti kryetarit të Parlamentit Evropian, Martin Shulc, i është ndarë Çmimi Prestigjioz Ndërkombëtar "Karlo i Madh", për kontributin e ri në mendimin evropian.
Puna e tij e mentorit në bashkimin e Evropës, lë pasoja të rëndësishme dhe afatgjata në forcimin e parlamentit, parlamentarizmit dhe legjitimitetit demokratik në BE.
Në ndarjen solemne të çmimit në qytetin gjerman, Ahen, prezentë ishin presidentët e Gjermanisë dhe Francës, mbretërit e Spanjës dhe Jordanit, shumë përfaqësues të lartë evropianë dhe ish fitues të çmimit, si dhe kryetari i Komisionit Evropian, Zhan Klod Junker.
Martin Shulci është laureati i 57-të i çmimit "Karlo i Madh" i cili ndahet qysh nga viti 1950 për kontributin në unitetin evropian.
Çmimi përbëhet prej një çeku prej 5000 euro, medalje me emblemën e qytetit të Ahenit, fotografia e Karlos së Madh dhe diploma. Fituesit e këtij çmimi janë shefa të shumtë të shteteve, në mesin e të cilëve edhe Fransoa Miterani, Helmut Kolli, Zhan Klod Junkeri, Bill Klintoni etj.
http://www.europarl.europa.eu/

9 MAJ - DITA E EVROPËS

Më 9 maj 2015, Bashkimi Evropian edhe këtë vit e shënoi Ditën e Evropës, që u shënuan 70 vjet nga fundi i Luftës së Dytë Botërore, si dhe 65 vjet nga Deklarata e Shumanit.
Deklarata ishte prezantuar nga ministri i Punëve të Jashtme i Francës, Robert Shuman, më 9 maj 1950. Me deklaratën ishte propozuar krijimi i Bashkësisë Evropiane për thëngjill dhe çelik. Bashkësia kryesore ndërmjet Francës, Gjermanisë Perëndimore, Italisë, Holandës, Belgjikës dhe Luksemburgut ishte e para nga seria e institucioneve evropiane mbinacionale që në fund do të rritet në atë që sot paraqet Bashkimi Evropian.
Kryetari i Parlamentit Evropian, Martin Shulc, së bashku me përfaqësuesen e lartë të Bashkimit për punë të jashtme dhe politikë të sigurisë, Federika Mogerini, e hapën pavijonin e panairit ndërkombëtar EHRO në Milano, me ç’rast u mbajtën dialogët civilë dhe mendimet e shkëmbyera me studentët dhe vizitorët e shumtë, për politikat e BE-së dhe rolin e Evropës në botë.
Në ngjarjet për shënimin e dy përvjetorëve, në nivel evropian dhe nacional, mori pjesë edhe Komisioni Evropian, i përfaqësuar nga komisarët dhe administrata.
Komisioni i hapi dyert për opinionin, në 25 stenda u prezantuan drejtoritë e përgjithshme të Komisionit, përmes 5 temave prioritare: vendet e punës, rritja dhe investimet, unioni energjetik dhe mjedisi jetësor; tregu digjital unik; BE-ja në botë dhe Viti Evropian i Zhvillimit, dhe Bashkimi për qytetarët.
http://europa.eu/about-eu/basic-information/symbols/europe-day

Faqe #

KUVENDI I REPUBLIKËS SË MAQEDONISË
BE QENDRA E KUVENDIT

ZGJEDHJE NË BRITANINË E MADHE – KONZERVATIVËT FITUAN NUMRIN MË TË MADH TË VENDEVE TË DEPUTETËVE NË PARLAMENT

«Konzervativët e udhëhequr nga Kryeministri Dejvid Kameron kanë fituar 330 vende në Dhomën e Poshtme të Parlamentit që paraqet mazhorancë prej 650 vendeve të deputetëve»

Partia Konzervative e Kryeministrit së Britanisë Dejvid Kameron në zgjedhjet që u mbajtën më 7 maj të këtij viti, realizuan fitore të bindshme dhe numrin më të madh të vendeve të deputetëve në Vestministër.
Në zgjedhjet për përbërjen e 56-të të Parlamentit të Mbretërisë së Bashkuar, të drejtë votimi kanë pasur rreth 50 milion qytetar, në 50.000 vende votimi në 650 njësi zgjedhore të Britanisë së Madhe.
Zgjedhjet Poashtu kanë përfshirë edhe ndryshimin e pushtetit lokal në 279 komuna lokale, përveç Londrës. Në këto zgjedhje janë votuar edhe kryetar të komunave në Bedford, Koplend, Llester, Mensfilld, Midëllsboro dhe Torbej.
Sipas analistëve, zgjedhjet janë vlerësuar si zgjedhjet me rezultatin më të pasigurt në historinë më të fundit të Britanisë. Paraprakisht sondazhet parashihnin rezultat të ngjashëm me rezultatet nga zgjedhjet në vitin 2010, përkatësisht kanë treguar nënvlerësim të konsiderueshëm të partisë së konzervativëve. Këshilli Zgjedhor i Britanisë filloi kontrollin për dallimin e konsiderueshëm mes sondazheve dhe rezultatit të zgjedhjeve, për shkak se prej vitit 1992 sondazhet nuk përputhen me rezultatet.
Konzervativët e udhëhequr nga Kryeministri Dejvid Kameron kanë fituar 330 vende në Dhomën e Poshtme të Parlamentit që paraqet mazhorancë prej 650 vendeve të deputetëve, duke pasur parasysh se përfaqësuesit e Irlandës-Veriore të Shin Fejn refuzojnë të ulen në Vestministër.
Laburistët e udhëhequr nga Ed Miliband kanë humbur zgjedhjet dhe fituan 232 vende. Në Skotlandë, që paraqet bazën e tyre tradicionale zgjedhore kanë pësuar humbje.
Partia Nacionale e Skotlandës udhëhequr nga Nikolla Sterxhon fitoi 56 vende. Partia Liberal-Demokratike e udhëhequr nga zëvendës kryeministri Nik Klleg, që ishin partner koalicioni në Qeverinë e Kameronit, pësoi disfatë të madhe dhe fitoi vetëm 8 vende.
Liderët e dy partive udhëheqëse Kameron dhe Milliband, në fushatën parazgjedhore kanë luajtur me letra të ndryshme - Partia Konzervative u fokusua në reduktimin e tatimeve, ndërsa aduti kryesor i Partisë Laburiste ishte parandalimi i privatizimit të Administratës Nacionale Shëndetësore.
Në zgjedhjet më vitin 2015 janë paraqitur gjithsej 3971 kandidat për deputet, me ç’rast është vërejtur numër rekord i numrit të femrave kandidat 1.020 (26,1%).
Nga rezultati i votimit në ekonominë e pestë më të madhe në botë mund të varet nëse Britania do të braktis Bashkimin Evropian dhe nëse Skotlanda përsëri do të ngrit çështjen e pavarësisë.
Mbretëresha e Britanisë Elizabeta më 27 maj të këtij viti në Vestminister e prezantoi programin ligjvënës të Qeverisë së re që përmban 26 propozime të ligjeve të cilat kanë të bëjnë me mbajtjen e referendumit për anëtarësi në BE deri në fund të vitit 2017, luftën kundër imigracionit ilegal, autorizimet më të mëdha të Skotlandës, Uells dhe Irlandës Veriore, restriksionin për rritjen e shkallës së TVSH dhe tatimin mbi të ardhurat në 5 vitet e ardhshme, 500 shkolla shtesë falas.
http://www.telegraph.co.uk/news/general-election-2015/
http://www.bbc.co.uk/news/election/2015

Numër 11/2015

Faqe #

RAPORT PËR APLIKIMIN E KARTËS PËR TË DREJTAT FUNDAMENTALE TË BASHKIMIT EVROPIAN

Karta për të drejtat fundamentale të BE-së është bërë obligim ligjor me hyrjen në fuqi të Marrëveshjes së Lisbonit, prej 1 dhjetor të vitit 2009. Me kartën janë caktuar të drejtat themelore, siç është e drejta e lirisë së të shprehurit dhe mbrojtja e të dhënave personale.
Komisioni Evropian më 8 maj të këtij viti e publikoi raportin për aplikimin e Kartës për të drejtat fondamentale të BE-së në vitin 2014. Për herë të parë raporti përmban pjesë për çështjen e re të rëndësishme-të drejta themelore në hapësirën digjitale. Revolucioni digjital ka sjell mundësi të mëdha për bizneset qytetarët dhe shoqërinë, por njëkohësisht edhe shqetësim për mbrojtjen efikase të të drejtave themelore në këtë fushë. Qytetarët kanë të drejtë për mbrojtje adekuate të të drejtave themelore në internet dhe jashtë rrjetit të internetit. Kjo veçanërisht ka të bëjë me mbrojtjen e të dhënave personale që është garantuar me nenin 8 të Kartës.
Gjykatat në BR, në vendimet shpesh herë janë referuar në Kartën. Më vitin 2014 janë thirrur në 210 vendime, që është konsiderueshëm më shumë në krahasim me vitin 2013 (në 114 vendime). Kjo paraqet hap të konsiderueshëm drejt sistemit më koherent për mbrojtjen e të drejtave themelore me të cilat garantohet mbrojtja në nivel të njëjtë në gjitha shtetet-anëtare gjatë zbatimit të legjislacionit të BE-së. Rol esencial në mbrojtjen e të drejtave themelore dhe sundimin të drejtës kanë gjykatat nacionale. Më vitin 2014 është rritur numri i rasteve në të cilat gjykatat nacionale janë thirrur në Kartën.
Komisioni Evropian ka për qëllim sigurimin e mbrojtjes efikase të të drejtave në BE. Më tetor të vitit 2010 Komisioni miratoi strategji për aplikimin efikas të Kartës. Ndër masat që duhet të sigurojnë aplikimi e drejtë të Kartës është edhe vendimi i Komisionit të publikoj raportin vjetor për aplikimin e Kartës, me qëllim të përcjelljes së progresit.
Komisioni punon në organet përkatëse në nivel nacional, rajonal dhe lokal dhe në nivel të BE-së me qëllim të sigurojë informim më të madh të qytetarëve për të drejtat themelore të tyre dhe për atë ku duhet të drejtohen për ndihmë, në rast të shkeljes së të drejtave. Komisioni siguron informata praktike për zbatimin e të drejtave nëpërmjet portalit evropian për e-Drejtësi. Komisioni do të organizojë kolokfiume të përkushtuara në të drejtat fondamentale, me qëllim të stimulojë debat më të gjerë në shoqërinë. Kolokfiumi i partë do të mbahet më 1-2 tetor të këtij viti në temën “tolerancë dhe respekt”.
http://ec.europa.eu/justice/f

«Revolucioni digjital ka sjell mundësi të mëdha për bizneset qytetarët dhe shoqërinë, por njëkohësisht edhe shqetësim për mbrojtjen efikase të të drejtave themelore në këtë fushë»

REFORMË NË GJYKATËN EVROPIANE TË DREJTËSISË

Bashkimi Evropian planifikon reformë në një segment të Gjykatës Evropiane të drejtësisë, me çka do të rritet numri i gjykatësve në Gjykatën e Përgjithshme të shkallës së parë, me çka çdo shtet-anëtar do të ketë numrin e njëjtë të gjykatësve. Vendimi për rritjen e numrit të gjykatësve konsiderohet si problematik për shkak të shpenzimeve që mund të arrijnë deri në 23 milion euro në vit.
Me reformën, numri i gjykatësve të Gjykatës së Përgjithshme do të ishte rritur prej 28 në 56, ndërsa Gjykata Administrative do të anulohet. Paraprakisht Gjykata e Përgjithshme ka kërkuar rritje të numrit të gjykatësve prej 12 në 40, për shkak të vëllimit të punës, si dhe të përshpejtohet procedura për rastet e parashtruara nga ana e kompanive dhe individëve kundër trupave të BE-së, duke përfshirë edhe raste të mbrojtjes së konkurrencës. Gjykata Evropian e drejtësisë përbëhet prej tre pjesëve - Gjykata Evropiane e drejtësisë si instanca më e lartë gjyqësore, Gjykata e Përgjithshme në kompetencën e të cilit është e drejta e përbashkët e Bashkimit dhe Gjykata Administrative për konteste të nëpunësve dhe institucioneve.
Sipas Financial Times, ekziston tendencë e rritjes së lëndëve, në vitin 2014 është rritur në 912, kurse në vitin ka qenë 790, ndërsa në vitin 2012 numri i lëndëve ka qenë 720 lëndë.
Shtetet-anëtare kanë hedhur poshtë mundësinë në vend të gjykatësve të ri të angazhohen më shumë bashkëpunëtor profesional edhe përkrah asaj që shpenzimet për angazhimin e tyre do të ishin 220.000 euro në vit, përkatësisht tetë herë më pak shpenzime në krahasim me angazhimin e gjykatësve. Sipas disa vlerësimeve, anulimi i Gjykatës Administrative mund të jetë kundërligjore, për shkak se në marrëveshjet themeluese të BE-së është paraparë themelim i gjykatave të reja por jo edhe anulimi i tyre. Pritet që Komiteti juridik i Parlamentit Evropian të debatojë për reformën e propozuar në Gjykatën Evropiane të drejtësisë.
https://euobserver.com/justice/128491

Faqe #

KUVENDI I REPUBLIKËS SË MAQEDONISË
BE QENDRA E KUVENDIT

INICIATIVAT PËR VENDOSJEN E TREGUT DIGJITAL UNIK TË EVROPËS

Komisioni Evropian më 6 maj të këtij viti prezantoi plan detajor për krijimin e Tregut të Vetëm Digjital. Interneti dhe teknologjitë digjitale e ndryshojnë shoqërinë dhe fushat e biznesit. Evropa duhet të pranojë revolucionin digjital dhe t'i ofrojë të gjitha mundësitë për qytetarët dhe kompanitë.
Për momentin për shkak të kufizime në internet, qytetarët nuk kanë qasje në të gjitha mallrat dhe shërbimet - vetëm 15% blejnë nëpërmjet internetit nga shtetet-anëtare tjera të BE-së.
Internet kompanitë dhe kompanitë e reja të hapura nuk janë në mundësi plotësisht t'i shfrytëzojnë mundësitë për zhvillim nëpërmjet internetit – vetëm 7% nga shitja e ndërmarrjeve të vogla dhe të mesme realizohet pëtej kufijve. Kompanitë dhe autoritetet nuk i shfrytëzojnë plotësisht veglat digjitale.
Qëllimi i Tregut të Vetëm Digjital është eliminimi i pengesave rregullatore dhe bashkimit përfundimtar të 28 tregjeve nacionale në një treg të vetëm. Treg i Vetëm Digjital plotësisht funksional do të kontribuojë për ekonominë me 415 miliard euro në nivel vjetor dhe krijimin e qindra mijë vendeve të reja të punës.
Strategjia e miratuar për Treg të Vetëm Digjital përfshin seri të masave konkrete të cilat do të zbatohen deri në fund të vitit të ardhshëm.
Strategjia bazohet në tre shtylla: qasje më e mirë e konsumatorëve dhe ndërmarrjeve në të mirat dhe shërbimet digjitale në Evropë; sigurim i kushteve të barabarta në rrjetin digjital dhe shërbime inovative; shfrytëzim i potencialit të plotë për rritjen e ekonomisë digjitale.
Pjesë e 16 iniciativave të cilat i propozon Komisioni janë:
-rregulla të reja për lehtësim të tregtisë elektronike tejkufitare,
-aplikim më i shpejtë dhe konsekuent i rregullave për mbrojtjen e konsumatorëve nëpërmjet testimit plotësues të Urdhëresës për bashkëpunim në mbrojtjen e konsumatorëve,
-ritestim të Direktivës për emitim satelitor dhe riemitim kablovik,
-revizion i rregullave për telekomunikime, ritestim të kornizës së medieve audiovizuele,
-analizë gjithëpërfshirëse të rolit të internet platformave dhe përcaktimin e prioriteteve për standarde dhe
-interoperabilitet në fushat më të rëndësishme të Tregut të Vetëm Digjital.
Tema për tregun e vetëm digjital do të jenë në agjendën e takimit të Këshillit Evropian, më 25-26 qershor këtë vit.
http://www.euractiv.com/
http://www.cable-europe.eu/about-us/

“LORENCO NATALI” – SHPËRBLIM PËR MEDIA PËR VITIN 2015

Komisioni Evropian ndan shpërblimin “Lorenco Natali”, prej vitit 1992. Lorenco Natali ka qenë komisar për zhvillim dhe përkrahës i fortë i lirisë së të shprehurit, demokracisë, të drejtave të njeriut dhe zhvillimin.
Moto e shpërblimit në fushën e mediave për vitin 2015 është "Përrallat e Sotme mund të ndryshojnë të nesërmen tonë".
Gara përputhet me shënimin e Vitit Evropian të zhvillimit 2015 dhe është publikuar një ditë pas Ditës Botërore të lirisë së shtypit.
Bashkimi Evropian është fuqishëm i përkushtuar në lirinë e mediave dhe e pranon rolin e rëndësishëm të gazetarëve të cilët me informimin e tyre kontribuojnë në ndryshime. Shpërblimi është në lidhje me arritjet e jashtëzakonshme të gazetarëve të cilët njoftojnë për çështje nga fusha e zhvillimit, veçanërisht për çrrënjosjen e varfërisë.
Për herë të parë në kategori të veçantë të konkursit mund të paraqiten edhe gazetarë-amater, si dhe bllogerët, duke pasur parasysh praktikimin e gazetarisë fillestare që parqaqet mënyrë në të cilën qytetarët formojnë mendimin publik dhe ndikojnë në zhvillimet politike.
Gazetarët profesional dhe gazetarët-amaterë mund të aplikojnë deri më 31 gusht të këtij viti.
Shpallja e fituesve dhe ndarje e shpërblimeve do të mbahet më dhjetor të këtij viti, në Bruksel.
http://ec.europa.eu/europeaid/lnp_en

Numër 11/2015

Faqe #

MARRËVESHJA NDËRMJET BASHKIMIT EVROPIAN DHE ZVICRËS - FUND I LLOGARIVE TË FSHEHTA BANKARE

Bashkimi Evropian dhe Zvicra më 27 maj të këtij vitit nënshkruan marrëveshje për këmbim automatik të të dhënave për llogaritë bankare të qytetarëve deri në vitin 2018.
Sipas Komisionit Evropian, kjo paraqet marrëveshje historike me të cilën do të parandalohet mënjanimi i tatimit përmes fshehjes së të ardhurave të paparaqitura në Zvicër,
Vendi do të ketë obligim më të madh që të ofrojë zgjidhje për të ashtuquatujrën klientë "të harruar" të cilët deri tani kanë mbajtur para të paparaqitura në bankat zvicerane, si shumat nuk do të ishin tërhequr deri në fillimin e marrëveshjes.
Këmbimi automatik i të dhënave konsiderohet armë efikase kundër fshehjes së tatimit, pasi që pushteti tatimor ju siguron informatat kyçe për të hyrat e banorëve jashtë vendit.
Pritet marrëveshje të këtilla deri në fund të vitit të nënshkruhen edhe me Andorrën, Lihtenshtajnin, Monakon dhe San Marinon.
Organi kompetent për mbikëqyrjen e bankave zvicerane -FINMA, i obligoi bankat në Gjenevë të ju dërgojnë listë të llogarive të klientëve të huaj.
Nga fillimi i vitit 2017 do të mblidhen të gjitha informatat bankare të klientëve evropiane në bankat zvicerane, ndërsa nga viti 2018 Zvicra të njëjtat do ti dërgoje deri te shërbimet tatimore përgjegjëse.
Ka filluar puna e ndryshimeve të legjislacionit me qëllim që të bëhet adaptim në 16 muajt e ardhshëm.
Në shkurt të këtij vitit është nënshkruar marrëveshje me Italinë, për legalizimin e parave nga klientët e "harruar" me qëllim që të vendoset sistem që të parandalohet derdhja e kapitalit.
Në rrjedha është edhe dialogu me Francën, negociatat me Greqinë si dhe programi për legalizim me SHBA-së.
http://www.euractiv.com/sections/euro-finance/eu

ÇMIMI EVROPIAN PËR MBROJTJEN E TRASHËGIMISË KULTURORE NOSTRA 2015

Më 14 prill të këtij viti u publikuan fituesit e çmimit prestigjiozë të BE-së për mbrojtjen e trashëgimisë kulturore - Evropa Nostra 2015. Fituesit , gjithsej 28 të selektuar nga 263 aplikacione të parashtruara nga organizata dhe individë nga 29 vende.
Çmimet ndahen për arritjet në 4 kategori: konservimi, hulumtimi dhe digjitalizimi, përkushtimi i shërbimit të trashëgimisë kulturore, arsimi, trajnimi dhe ngritja e vetëdijes.
Ceremonia e ndarjes së çmimeve do të mbahet më 11 qershor në Oslo. Në ceremoninë, shtatë nga dhjetë fituesit e zgjedhur do të emërohen si granpri laureat, të cilët do të fitojnë nga 10.000 euro. Një nga fituesit do ë fitojë çmim për zgjedhje publike, përmes sondazhit online të zbatuar nga ana e Evropa Nostra.
Trashëgimia kulturore bartë të ira të shumta kulturore, ekonomike, ekologjike dhe sociale, ndërton ura ndërmjet të kaluarës dhe të tashmes.
http://ec.europa.eu/programmes/creative-europe/

Faqe #

MBLEDHJA E KOMITETIT PARLAMENTAR TË INICIATIVËS EVROPIANE QENDRORE

NË KORNIZA TË KRYESIMIT MAQEDONAS ME Iniciativën Qendrore-evropiane (IQE) më 20 maj të vitit 2015 në Kuvendin e Republikës së Maqedonisë u mbajt mbledhja e Komitetit parlamentar të PD të IQE me temë: "Rëndësia e strategjive makro -rajonale të BE-së si mundësi për bashkëpunimin tejkufitar ndërmjet vendeve anëtare të IQE-së: Roli i parlamenteve"
Nikoqir i aktivitetit ishte Delegacioni i Kuvendit të Republikës së Maqedonisë në PD e IQE-së, shef i së cilës është deputeti Aleksandar Nikollovski, dhe anëtarë deputetët Emill Dimitriev dhe Mirvan Xhemaili, ndërsa zëvendës-anëtarë janë deputetët Sasho Vasilevski, Liljana Zaturoska dhe Gazmend Aliji.
Në mbledhje morën pjesë delegacione nga parlamentet e Austrisë, Italisë, Polonisë, Republikës së Çekisë, Hungarisë dhe Ukrainës.
Në mbledhje fjalime hyrëse kishin Aleksandar Nikollovski, shef i Delegacionit të Kuvendit të PD të IQE-së, Trajko Veljanoski kryetar i Kuvendit të Republikës së Maqedonisë, Vlladimir Peshevski, nënkryetar i Qeverisë së Republikës së Maqedonisë i angazhuar për Çështje Ekonomike dhe Erik Cernovic, zëvendës -sekretar gjeneral i IQE-së. Në mbledhje fjalime të tyre ishin Dragana Kirpijanovska, zëvendës-ministër i Punëve të Jashtme për dhe Antonijo Milloshevski nënkryetar i Kuvendit të Republikës së Maqedonisë dhe kryetar i Komisionit për Politikë të Jashtme.
Nënkryetari Milloshoski ndër tjerash theksoi se Republika e Maqedonisë i plotëson kriteret dhe duhet sa më shpejtë ti bashkëngjitet Strategjisë Adriatik - Jon, me çka do të jep kontributin e vet dhe do të bëhet partner kontruktiv në rajon. Gjithashtu, ai theksoi se IQE do ta arrij maksimumin kur anëtaret e saj ndër të cilat edhe Maqedonia, do të bëhen pjesë e Bashkimit Evropian.
Në Mbledhje u miratua deklarata finale. IQE është organizatë rajonale më e vjetër, e formuar në vitin 1989, në të cilën marrin pjesë 18 vende. Për Republikën e Maqedonisë e cila është anëtare fuqiplotë e nga viti 1993 dhe figuron me emrin kushtetues, ky është kryesimi i dytë në periudhë prej 13 viteve.
http://www.sobranie.mk/

"...Maqedonia në periudhën e kaluar, si anëtare e IQE-së ka dhënë kontribut të madh në zhvillimin e bashkëpunimit rajonal edhe atë në të gjitha nivelet dhe në të gjitha sferat. Rezultatet janë të dukshme. ...Kryesimi do të shfrytëzohet për hapjen e mundësive që fondet strukturore të shfrytëzohen nga të gjitha vendet më të interesuar, ndërsa çështja do të ngritet edhe në kontakt me strukturat tjera rajonale. Në ato korniza, rëndësi të posaçme gjatë kohës së kryesimit maqedonas, do ti jepet lidhjes infrastrukturore (transportuese, energjetike etj.), duke e afirmuar Maqedonisë si udhëkryq të dy korridoreve më të rëndësishëm në rajon..."
Një pjesë e fjalimit të kryetarit të Kuvendit të Republikës së Maqedonisë Trajko Veljanoski, në komitetin parlamentar PD e IQE-së.

Numër 11/2015

Faqe #

TAKIMI I BASHKËKRYESUESVE TË KOMITETIT TË PËRBASHKËT PARLAMENTAR RM-BE

Bashkëkryesuesit e Komitetit të Përbashkët parlamentar RM-BE, Kenan Hasimi dhe Alojz Peterle, më 29 maj të këtij vitit realizuan takim në Kuvendin e Republikës së Maqedonisë.
Në tet-a tet takimin bashkëfolësit këmbyen mendime për situatën aktuale politike në shtet, si dhe për aktivitetet e Komitetit të Përbashkët Parlamentar RM-BE në periudhën e ardhshme.
Në korniza të vizitës bashkëkryesuesi Peterle realizoi takime edhe me anëtarët e Komitetit të Përbashkët Parlamentar RM-BE: Znj. Sillvana Boneva, z. Vlladimir Gjorçev, z. Antonijo Milloshoski, znj. Daniella Rangellova, znj. Nora Alitit si dhe z. Orhan Ibrahimi. Në fjalimin hyrës bashkëkryesuesi Hasipi në emër të tij dhe në emër të anëtarëve i dëshiroi mirëseardhje z. Peterle, si dhe falënderim për interesin dhe mbështetjen e treguar për zgjidhjen e krizës politike në Maqedoni.
Bashkëkryesuesi Peterle shprehu kënaqësi nga takimi, njëherit tregoi se ankesa dhe qëllimi është zhvillimi politik i cili do ta kishte stabilizuar Maqedonisë, punë e plotë dhe normale e Kuvendit, si dhe mbështetje për perspektivën evropiane të Maqedonisë.
Deputetët këmbyen mendime dhe qëndrime për mungesën e opozitës në parlament, ngjarjet e paradokohshme në Kumanovë, kontestin me emrin dhe rolin e deputetëve në zhvillimin e procesit politik.
Zoti Peterle shfaqi shpresë se vullneti i treguar politik i të gjithë subjekteve për kthimin e dialogut politik në Maqedoni me ndërmjetësim do të sjellë rezultate.
Delegacioni dëshiroi sa më shpejtë që është e mundur të funksionojë Komiteti i Përzier Parlamentar në përbërje të plotë në procesin e anëtarësimit të Maqedonisë në BE.
http://www.sobranie.mk

DITA E FINANCIMIT KLIMATIK -2015

Numër sa më i madh i operatorëve privat financiar nga bota përfshihen në drejtimin e kapitalit kah niveli i ulët i karbonit dhe rritjes fleksivbile.
Në Ditën e financimit klimatik -22 maj, në selinë e UNESCOS në Paris u mbajt takim në të cilin ishin prezantuar zgjidhje, koncepte dhe politika të reja si dhe mbështetja e ndryshimeve të nevojshme në ekonominë përmes zbatimit të qasjes përgjegjëse investuese. Në takim morën pjesë aktorët kryesor financiar - investitor, banka dhe kompani të sigurimit - bashkë me kreatorët e politikës dhe palëve të prekura. Takimi dha kontribut në negociatat për marrëveshjen e re klimatike e cila pritet të arrihet në fund të vitit.
Investitorët e ndryshojnë përbërjen e portfoljeve të tyre, bankat, kompanitë e sigurimit dhe industria më e gjerë financiare dizajnojnë mjete të reja. Qeveritë nacionale kanë vendosur politika të reja dhe korniza rregullator. Nevojitet shumë e konsiderueshme e kapitalit për financimin e nivelit të ulët të karbonit klimatik-ekonomik dhe modelit shoqëror në botë.
http://www.climatefinanceday.com/

KALENDARI i BE-së/qershor 2015

1. Java e gjelbër evropiane 2015 - Konferenca vjetore evropiane e përkushtuar politika evropiane për mjedisin jetësor , 3-5 qershor 2015 Bruksel;
2. Seancë Plenare e Parlamentit Evropian, 8-11 qershor 2015, Strazbur;
3. Java energjetike evropiane 2015, 15-18 qershor 2015, Bruksel;
4. Takim i Këshillit për Punë të Jashtme të BE-së, 22 qershor 2015, Bruksel,
5. Takim i Këshillit Evropian, 25-26 qershor 2015, Bruksel.
.

KUVENDI I REPUBLIKËS SË MAQEDONISË

BE QENDRA E KUVENDIT

Adresa: 11 Tetori nr. 10, Shkup, 1000

Telefon: +389 2 3 11 22 33 lokali 414 dhe 289
Faks: +389 2 3 182 277
E-mail: nsei@sobranie.mk
Zyra 019

www.sobranie.mk

Në Kuvendin e Republikës së Maqedonisë në periudhën janar 2011-qershor 2012 ishte zbatuar IPA Projekti për "Ndihmë teknike për Parlamentin", qëllimi i përgjithshëm i të cilës ishte përforcimi i kapacitetit institucional të Kuvendit dhe me atë përmirësim të transparencës dhe përgjegjësisë të saj para qytetarëve.
Në korniza të IPA projektit, ishte siguruar ndihmë financiare dhe profesionale për vendosje të BE qendrës në Kuvend.
Qëllimi i formimit të BE qendrës është deputetëve në Kuvendin e Republikës së Maqedonisë dhe Shërbimit të Kuvendit t'u sigurohet qasje më e mirë në informata të lidhura me BE çështjet.